is is en pt en is en is lt is is is is is is is is is is is is is is nb is is nl is is is is is is is is en nl is is de pt fr ca id et is is is is en
Fiskifréttir - Ásbjörn aðaltöffarinn í miðbæjarklíkunni
Mælt með 26% aukningu í þorskveiðum í Norðursjó
Gott ástand á helstu botnsfisktegundum
Útlendir sjómenn lítt öruggir á írskum skipum
Hátt í helmingur orðið fyrir alvarlegum meiðslum
Kórallar myndaðir við Færeyjar
Er víða að finna út af Suðurey
Bjartur og Barði koma til Neskaupstaðar 1966
Siglt á Barða á Elbufljóti
Vinnsla súrþangs í fóðurbæti
Matís þróar verkunaraðferð á þangi með mjólkursýrubakteríum
Varnir gegn mengun styrktar
Umhverfis- og auðlindaráðuneytið hefur sett nýja reglugerð um varnir gegn mengun frá skipum, sem byggir á og innleiðir ákvæði MARPOL-samningsins, nánar tiltekið fjögurra viðauka hans.
Tölublöð • Venjuleg útgáfa
Ásbjörn aðaltöffarinn í miðbæjarklíkunni
31. maí 2017 kl. 10:11
Ásbjörn RE (Mynd af vef HB Granda)
Kvikmynd um þennan farsæla ísfisktogara frumsýnd um sjómannadagshelgina.
,,Hugmyndin vaknaði á bryggjurúntinum. Ásbjörn RE var að koma til hafnar og þótt ég hefði séð hann margoft áður í höfn eða að koma eða fara þá atvikaðist það þannig að ég fór um borð og gaf mig á tal við skipverjana. Ég var á sínum tíma á togaranum Bergvík frá Keflavík, sem var mjög svipaður Ásbirni en þó heldur styttri. Mér leið eins og að tíminn hefði staðið í stað og ég væri aftur orðinn 17 eða 18 ára. Mér kom þá í hug að það væri ekki svo vitlaust að gera heimildarmynd um þennan merka höfðingja.“
Þetta segir Björgvin Helgi Möller Pálsson, kvikmyndagerðarmaður, en hann hefur varið sl. ári í gerð myndar um ísfisktogarann Ásbjörn sem senn hverfur úr rekstri hjá HB Granda. Verður myndin frumsýnd í Hörpu um Sjómannadagshelgina og er því liður í dagskránni á Hátíð hafsins í Reykjavík. Myndin verður sýnd í Kaldalóni í Hörpu kl. 14, 15 og 16 á laugardag og á sunnudeginum verða sýningarnar fjórar talsins, kl. 12, 13, 14 og 15. Aðgangur er ókeypis.
Að sögn Björgvins Helga hefur hann alltaf haft brennandi áhuga á öllu sem tengist sjávarútvegi og þá ekki síst gömlum skipum. Áhuginn er ekki hvað minnstur á togurunum sem smíðaðir voru í Flekkufirði í Noregi fyrir íslenskar útgerðir en Ásbjörn var meðal þeirra.
,,Ætli það megi ekki rekja þennan áhuga allt aftur til þess tíma að ég var smástrákur. Pabbi var kaupfélagsstjóri á Þingeyri og fór til Noregs til að ganga frá kaupum á togaranum Framnesi ÍS. Ég man að maður hafði ekki séð annað eins glæsifley þegar Framnesið kom fyrst til Þingeyrar. Framnesið var einn af fyrstu norsku togurunum sem hingað komu en Bergvík, sem áður hét Júlíus Geirmundsson ÍS, var sá fyrsti. Í mínum huga hefur Ásbjörn alltaf verið aðaltöffarinn í því sem nefna má miðbæjarklíkuna í Reykjavík. Ásbjörn hefur jafnan fiskað jafn mikið eða meira en miklu stærri skip og það felst ekki síst í því að í áhöfninni eru úrvalsmenn og óvenjulega samhentur mannskapur.“
Sjá nánar á vef HB Granda.